Algav saade on valminud koostöös Joyce Meyer Teenistuse toetajatega
Peale 33 aastat tõsist Jumala Sõna uurimist
ja piibliõpetajaks olemist, olen jõudnud ühele arusaamisele.
Mõtlen seda väga tõsiselt, seega palun kuula mind.
Kui oled kunagi uskunud minu sõnu, siis palun usu seda.
IGAPÄEVAELU RÕÕMUD
Maailm huvitub rohkem andidest, Jumal huvitub aga viljadest.
Annid lihtsalt antakse ja see ei nõua meie käest suurt pingutust.
Vilju peab aga arendama.
Kui võtame Kristuse päästjana vastu, siis antakse meisse seemned.
Kui võtad vastu Kristuse, siis võtad vastu Püha Vaimu.
Püha Vaimuga võtad vastu ka vaimuviljad.
Galaatlastele 5 õpetab meile, et kui Püha Vaim on meis,
siis meil on armastus, rõõm, rahu, kannatlikkus, headus, lahkus,
ustavus, leebus, enesevalitsus.
Kui paljud usuvad, et need on juba sinu sees?
Me ei pea enam paluma seda, mis meil juba on olemas.
Peame vaid paluma, et Jumal aitaks neid kasutada ja neis käia.
Viljad arenevad siis, kui meie eludes on mingi surve.
Kes kogeb igapäevaselt mingit survet?
Täna tahan rääkida armastusest, sest usun, et see on kõige tähtsam.
Oluline pole see, et oled kuulus jutlustaja, laulja, ärimees.
Oluline on see, et armastame inimesi.
Inimesed peaksid meiga koos olles kogema,
et nende eludesse lisatakse midagi.
Mis on armastus?
Võime armastusele anda uhkeid selgitusi,
aga minu arvates on armastus see, kuidas kohtleme inimesi.
Jumal on armastus ja Ta kohtleb meid väga hästi.
Armastuses on näha, kuidas kohtleme inimesi.
Kuidas sa kohtled inimesi?
Kuidas kohtled inimesi, kui nad ei käitu nii nagu sina tahad?
Kuidas kohtled inimesi, kellele sa ei taha muljet avaldada?
Kuidas kohtleme inimesi, kes on meie arvates ebaolulised?
Need on küsimused, mida peaksime iseendalt küsima.
1 Korintlastele 12:31 räägitakse vaimuandidest.
Paulus juhendab kogudust kasutama üleloomulikke vaimuande.
Samas jätkab ta, et on olemas veel ülevam tee.
Vaatame 1Korintlastele 12:31 (Piibli laiendatud tõlge).
"Taotlege innukalt suuremaid ja parimaid armuande!
Ja ometi näitan ma teile veelgi ülevama ja parema tee.
Parima ja kõrgeima neist kõigist, milleks on armastus."
Kui õpime armastuses olemist ja selles käimist,
siis on see kõige suurepärasem viis, kuidas elada.
Suurepärased inimesed on suured armastajad.
Järgmisena loen teile 1Korintlastele 13:1-8.
See on taas laiendatud piiblitõlkest ja kuigi hästi pikk, loeme seda siiski.
"Kui ma räägiksin inimeste ja inglite keeli,
aga mul ei oleks armastust -
seda igati teadlikku ja vaimset pühendumist,
mille allikaks on Jumala armastus meie sees ja meie vastu -
siis ma oleksin kumisev vasknõu või kõlisev kuljus.
Ja kui mul oleks prohvetianne -
ehk and tõlgitseda jumalikku tahet ja eesmärke,
ja ma teaksin kõiki saladusi ja ma tunnetaksin kõike
ja kui mul oleks kogu usk, nii et ma võiksin mägesid teisale tõsta,
aga mul ei oleks armastust - seda Jumala armastust minu sees,
siis oleks ma kasutu eikeegi.
Ja kui ma kõik oma vara ära jagaksin
ja kui ma oma ihu annaksin põletada, et saada au selle eest..."
Kas teadsid, et me võime teha häid tegusid valedel põhjustel?
Jumal ei ole huvitatud ainult sellest, mida me teeme,
vaid ka sellest, miks me seda teeme.
Kui teeme midagi sellepärast, et saada tähelepanu,
siis me ei saa selle eest tasu Jumalalt.
Kui teeme midagi sellepärast, et olla nähtav või tunnustatud,
siis me ei saa tasu Jumalalt.
Saame tasu siis, kui teeme häid tegusid puhtast südamest.
Kui austame sellega Jumalat ja aitame teisi.
"Kui ma teeksin seda iseenda auks, aga mul pole Jumala armastust,
siis poleks minust ühtigi."
Head teod valedel põhjustel ei too tasu.
"Armastus on pika meelega, armastus hellitab ja on sõbralik;
armastus pole kunagi kade ega kee üle armukadedusest.
Armastus ei kelgi ega hoople, ta ei käitu näotult,
ta ei otsi omakasu ega ole täis uhkust."
Ja mulle meelib järgmine mõte: "Armastus pole räme ega ebaviisakas."
Pole midagi hullemat kui ebaviisakas kristlane.
"Armastus ei käitu ootamatult."
Laiendatud piiblitõlge ütleb,
et armastus tähendab Jumala armastust meie sees.
Selgitan seda hetke pärast,
kuid Jumal peab esmalt andma meile armastust,
kui saame seda ise välja anda.
"Jumala armastus meie sees ei aja taga oma õigust ega tahtmist.
See ei otsi omakasu ega ärritu.
Ta ei jäta meelde paha, mis talle tehtud
ja tal pole kavatsustki tasuda kurja kurjaga.
Tal ei ole rõõmu ülekohtust, aga ta rõõmustab tõe üle.
Armastus lepib kõigega
ja on valmis uskuma igast inimesest vaid parimat."
Armas aeg, kui tähtis see on!
Õppida nägema igas inimeses ja igas olukorras head,
mitte negatiivset ega kahtlustavat.
Kui iga abielupaar loeks igal hommikul seda piiblilõiku,
kõrvaldaks see sisuliselt kõik abielulahutused.
Kui iga kristlane loeks seda igal hommikul enne tööle minemist,
siis millist imelist valgust saaks ta pimedasse maailma viia.
"Armastus talub kõik ja usub parimat igast inimesest.
Ta lootus on püsiv ükskõik, millistes oludes
ja ta peab nõrkemata vastu, ükskõik milles.
Armastus ei hääbu kunagi."
Tänu Jumalale selle eest!
Ma ei tea, mida sina oled õppimas, kuid mina olin pikki aastaid kristlane,
enne kui hakkasin õppima armastuse kohta.
Õppisin edukusest, jõukusest, usust, väest, vaimuandidest,
vaimulikust sõjapidamisest.
Õppisin igasuguseid asju.
Kuid minu kristlik elu ei toiminud õigesti.
Olgem ausad.
Kui kaua sa oled kirikus käinud, aga olukorrad pole muutunud?
Kas sinu elus on õigsus, rahu ja rõõm?
Kui palju aega elad sa süüdistuse all?
Või oled sa viljakas? Rahulolev? Naudid oma elu?
Omad sa autoriteeti üle Saatana?
Või koged ikka, et midagi oleks nagu puudu ja valesti?
Oled väsinud kogu aeg võitlemisest.
Imestad, miks asjad ei toimi,
kuigi oled teinud kõik, mida peaks tegema.
Mõned teevad nii.
On täna keegi siin minuga ühel lainel? Mõistad sa, millest ma räägin?
Ma ei saanud aru, mis on armastus.
See on paljude inimeste juures puudu.
Kui hakkasin Jumala ja mitte inimeste käest küsima,
milles asi, siis Ta vastas:
"Sa oled isekas. Mõtled kogu aeg endast."
Hakkasin intensiivselt armastuse kohta õppima,
sest sain aru, et armastus on midagi enamat,
kui lihtsalt sõna, mida me kirikus kasutame.
Armastame kõike - jäätisest koerteni.
Me ei tea, mida see tegelikult tähendab.
Sellepärast küsis Jeesus Peetruselt 3 korda:
kas ta armastab Teda.
"Jah, Issand, sa tead, et armastan."
"Peetrus, kas sa armastad mind?"
"Jah, Issand, sa tead, et armastan."
"Peetrus, kas armastad mind?"
Johannese 21:15-17 öeldakse, et Peetrus oli kurb,
et Jeesus tema käest seda kolm korda küsis.
Ma peaks ehk ka peatuma ja küsima: kas sa armastad Jumalat?
Kas sa armastad Jumalat?
Kas sa tõesti armastad Jumalat?
Usun, et Peetrus reageeris samamoodi,
kuid igal korral, kui Peetrus vastas jaatavalt,
andis Jeesus talle juhtnööri.
"Toida mu lambaid."
Esitan seda nii.
"Kogudus, kas armastate mind?" - "Ja, Issand, Sa tead, et armastame."
Siis Ta vastab: "Aidake kedagi."
"Kogudus, kas armastate mind?" - "Ja, Issand, Sa tead, et armastame."
"Siis aidake kedagi."
"Kristlased, kas armastate mind?"
"Jah, Issand, miks Sa küsid seda juba kolmandat korda?"
Mida sina teed selleks, et kedagi aidata?
Kui palju aega kulutad sellele, mida sina ise tahad,
võrreldes sellega, et aidata kedagi teist?
See on nüüd vähe õrn teema, kas pole!
Loomult oleme isekad. Kui sa seda ei usu, siis vaata beebit.
Iga kord, kui nad ei saa oma tahtmist, hakkavad nad jonnima.
Liha on loomult isekas.
Kuid Jumal on hea.
Olen tänulik, et Ta istutas häid asju meie sisse,
kui võtsime Ta vastu.
See annab meile lootust,
et saada jagu isekast, enesekesksest ja viletsast elustiilist.
Jeesus ütles, et kui tahame Talle järgneda,
tuleb meil võtta oma rist ja unustada iseennast.
"Aga Joyce, kui ma enda eest hoolt ei kanna, kes seda siis teeb?"
No vaatame...
Jumal?
"Aaa, selle peale ma ei tulnudki!"
Jumal võib sekundiga teha seda, mida sina terve eluga.
Kas keegi on sellega nõus?
Teisest küljest õpetan inimesi ka enda eest hoolitsema.
Ma ei räägi seda, et peaks vältima oma igapäevaseid vajadusi
ja kulutama tasakaalutult kogu oma aja teiste aitamisele.
Ma ei räägi sellest.
Kui aus olla, siis me suudaks üsna kiirelt vastata küsimusele,
kas oleme isekad ja enesekesksed?
Teil on kindlasti hästi lõbus täna.
Kuidas käitun, kui ei saa oma tahtmist?
Areneme selles suunas, millele keskendume.
Kui keskendud endale, siis arened ise.
Kui keskendud armastusele, siis arendad armastust.
Kuidas saab sinust hea armastaja, kui sa ei õpi armastusest?
Küsin sinult. Kui palju aega kulub sul armastusest õppimisele?
Seda lahates. Mis see on? Mida Piibel sellest räägib?
Keskendudes armastusele. Armastades inimesi teadlikult.
Uurides seda ja palvetades, et olla armastav inimene.
Mina ei teinud seda.
Kui Jumal andis teada, et oskan sellest rääkida,
kuid mitte ise selles tegutseda,
siis hakkasin seda intensiivselt õppima, tehes seda pikki aastaid.
Siiamaani õpin sellest rohkem, kui ühestki teistest teemast,
sest olen aru saanud,
et see kaob kiirelt käest, kui ma ei hoia seda pidevalt silme ees.
Ma ei kavatse elada oma elu õela kristlasena.
Ma ei kavatse elada oma elu isekana, enesekesksena.
Kui Jumal mind aitab,
siis õpin käima armastuses 7 päeva nädalas, 24 tundi päevas.
Püüan teha kõik, et ka teisi selles õpetada.
See küll ei tekita kohest elevust, kuid jätkan siiski sellest õpetamist.
Ja kui sa ei taha armastusest midagi kuulda,
siis lõpeta minu kuulamine kohe praegu,
sest mina jätkan selle õpetamist.
Lõpetades vaid iseendale mõtlemise
ja paludes Jumalal kasutada sind kellegi teise elu paremaks muutmiseks,
lahendab ka kõik sinu probleemid.
See teeb seda.
Armastus täidab vajadusi.
Armastus ehitab inimesi üles.
Armastus usub parimat.
Armastus on kannatlik, hea, lahke, alandlik, viisakas.
Armastus ei solvu, vaid andestab.
Mis see on? See on Jumal.
Jumal kohtleb meid armastusega.
Kui me ei kohtle inimesi nii nagu Jumal meid kohtleb,
siis me ei tea eriti midagi armastusest.
Ütlen seda veel.
Kui me ei kohtle inimesi nii nagu Jumal meid kohtleb...
Kas leian siit hoonest kellegi, kellega rääkida,
sest te ei osuta mingit tähelepanu.
Seni, kuni me ei kohtle inimesi nii nagu Jumal meid kohtleb,
on meil ruumi kasvamiseks.
Kui paljud teavad, et peavad selles valdkonnas veel kasvama?
Kes usub, et Jumal saatis sind täna õigele koosolekule?
Pea meeles. Sa arened selles, millele keskendud.
Peale 33 aastat tõsist Jumala Sõna uurimist
ja piibliõpetaja olemist,
olen jõudnud ühele järeldusele.
Mõtlen seda tõsiselt, seega palun kuula mind.
Kui oled kunagi midagigi uskunud minu jutust, siis usu ka seda.
Olen aru saanud, et kui mina keskendun armastusele,
siis kõige muu eest on ka hoolt kantud.
Johannese 13:34
"Ma annan teile uue käsu" ütles Jeesus.
Vanas Testamendis oli neil algul 10 käsku, hiljem 2000 reeglit,
mille kaudu olla Jumalale meelepärane.
Jeesus toob uue lepingu. Uue elamise viisi.
Värske viisi elamiseks.
"Ma annan teile uue käsu: armastage üksteist!
Nõnda nagu mina teid olen armastanud."
Kui ma ei tea, kuidas inimesi armastada
nii nagu Ta mind armastab, siis on mul vaja veel kasvada.
"Sellest tunnevad kõik, et te olete minu jüngrid,
kui te üksteist armastate.”
Kui te näitate üksteise vastu armastust välja.
Meil tuleb siin tõsine jutuajamine.
Miks ei oma kogudus maailma üle suuremat mõjujõudu?
Sest me ei tee, mida see kirjakoht ütleb.
Me ei saa omavahelgi läbi.
Rääkimata siis maailma minemisest ja kadunud hingede
ning kurjade ja raskesti suheldavate inimeste armastamisest.
Ta vastab, et see ongi vastus teie tunnistamisele.
See ongi vastus, kuidas juhatada kadunud inimesi Kristuseni.
Mine oma maailma ja armasta inimesi.
Lihtsalt mine sinna.
Ära niivõrd seleta ja jutlusta...
Jah, jutlustada võib,
aga kasuta sõnu selleks vaid siis, kui muudmoodi pole võimalik.
Las su elu jutlustada iseenda eest!
Jutlustage kõikidele ja kui väga vaja, kasutage ka sõnu.
Aga las enamuse ajast olla te elud elavaks tunnistuseks ja eeskujuks.
Võid minna tööle ja su auto stangel võib olla hulgim kristlikke kleepse.
Võid istuda omas nurgas ja kuulata klapid peas,
pidades ennast kõikidest paremaks.
Parim on see, kui oled teistele eeskujuks.
Kui sinu vihavaenlasel läheb auto katki,
siis lähed ja võtad ta hommikul enda auto peale.
"Miks ma peaksin seda tegema?"
Sest sa oled Jumala esindaja.
Tema teeks sedasi.
Tema laseb päikesel paista nii heade kui kurjade üle.
Kui sedasi käitume, siis see riivab me tundeid.
Peame uhkuse alla neelama ja loobuma kättemaksust.
Nad teavad kohe, kuidas on sinuga käitunud,
kui avaldad soovi neid sõidutada.
Neil käib see üle mõistuse, kuna nad ei mõista seda.
Kui su autol ongi kristlik stangekleeps, siis nüüd on sellel tähendus.
Muidu pole sellel üldse mingit tähtsust.
Õpetasin aastaid tagasi St.Louises iganädalast piibligruppi.
See oli enne seda, kui hakkasin televisioonis kõnelema.
Igal nädalal tuli meie koosolekule üks paar, kes olid pimedad.
Nad kasutasid selleks ühistransporti.
Kuid siis juhtus midagi sealse bussiliiniga,
nii et nad ei saanud enam iganädalsse piiblitundi tulla.
Nad küsisid, kas tean kedagi, kes võtaks neid peale.
Nad pidid loobuma käimisest, sest mitte keegi ei aidanud neid.
Kui kurb see on.
Kindlasti on inimesi, kes teevad kogu aeg teistele head,
kuid kindel on see, et neid pole piisavalt palju.
Seetõttu peame õppima, mida armastus tegelikult tähendab.
See on midagi enamat kui laul, mida laulame või räägime.
Roomlastele 5:5
Seal öeldakse, et Jumala armastus on meisse valatud läbi Püha Vaimu.
Nii et Jumala armastus on juba su sees.
See on sügaval sinu vaimus,
kus asuvad ka kõik ülejäänud vaimuviljad.
Sa oled neid asju täis.
Ma ei tea, mida sa ise arvad end täis olevat,
kuid need on asjad, mida sa oled täis.
Teised võivad sulle püüda öelda, mida sa täis oled,
aga mina ütlen, et oled neid asju täis.
Armastus, rõõm, rahu, kannatlikkus, lahkus, headus, ustavus,
leebus, enesevalitsus.
Ära kunagi ütle, et sa ei suuda ennast valitseda.
Ole vähemalt aus ja ütle, et sa ei taha ennast kontrollida.
Meie aga ütleme pigem nii: "Ma ei saa sinna midagi parata."
Jumal on meid võiduga varustanud.
Ta on meid varustanud, et läheksime maailma.
Sul võib olla nõrk enesevalitsus, sest sa pole seda kasutanud.
Kuid igal korral, kui seda kasutad, muutub see tugevamaks.
Oled ehk nõrk armastuse ülesnäitamisel,
sest sa pole sellele väga keskendunud ega seda kasutanud.
Kuid sinus on suurepärasuse seeme olemas.
See kõik teeb suurepärase inimese tõeliselt suurepäraseks.
Maailmas olles on oluline see, kuidas kohtleme inimesi.
Kes arvab, et maailma kõige oluliseim asi on see,
kuidas kohtleme inimesi?
Sinus on see seeme olemas. Sügaval vaimus.
Meie hinges on igasuguseid asju, mis takistavad Jumala armastust.
Seetõttu, enne kui saame hakata armastuses käima ja elama,
peame võtma vastu Jumala armastuse ja laskma sel tervendada oma hinged.
Ma olin kuritarvitatud noor tüdruk. Mu vanemad kohtlesid mind vääriti.
Minu isa kuritarvitas mind seksuaalselt.
Ema ei teadnud, mida teha, seega ta ei teinud midagi.
Ma abiellusin esimese ettejuhtuva mehega,
kes lasi mööda naisi ringi ja lõpetas lõpuks vanglas.
Ajaks, mil' kohtusin Davega, olin 23 aastane
ja ma ei mäleta, et oleksin selle ajani kunagi õnnelik olnud.
Tundsin vaid hirmu ja ellujäämisviise.
Abiellusin ja Dave oli imeline, kuid mina ei osanud armastada.
Asi polnud selles, et ma ei tahtnud.
Käisin igal pühapäeval kirikus. Kuulsin jutlusi.
Kuid ma ei osanud.
Sest kõik väljus minu haigest hingest.
Minu hinges oli karmust. Mul oli suu, mis ei olnud vait.
Sain vihaseks, kui ma enda tahtmist ei saanud.
Tahtsin oma meeleoludega teisi inimesi kontrollida.
Nägin seda oma isa tegemas.
Õppisin igasuguseid printsiipe.
Õppisin 20 vaimuliku sõjapidamise printsiipi.
12 viisi jõukaks saamiseks.
16 viisi tervendamiseks.
18 sammu võiduni.
Kõik see ei aidanud mind,
kuni õppisin vastu võtma Jumala armastust.
Jumala armastus tervendab sinu haige hinge.
Enne, kui saad hakata teisi armastama,
pead laskma Jumala armastusel tervedada iseennast
ja õppima armastama iseennast.
Usun, et armastust on näha selles, kuidas kohtleme inimesi.
Kui keegi vajab abi, siis peame neid aitama.
Kui aitame teisi, toob see rõõmu ka me endi eludesse.
Pakume täna õpetust "Vaimuviljade tegevusplaan."
Paketis on 1 DVD, 7 CD'd ja raamat.
Julgustan sind õppima vaimuviljade kohta.
Armastus, rõõm, rahu, headus, lahkus, kannatlikkus, leebus,
alandlikkus, enesevalitsus.
Kõik need imelised asjad.
Vahel on raske nendes käia.
Kuid mida enam nendest õpime, seda kergem see on.
Püha Vaim tahab voolata läbi meie võimsal viisil.
Vaimuviljadest õppimine aitab sellele kaasa.
Jumal õnnistagu sind ja olgu sul hea päev.
Hangi "Vaimuviljade tegevusplaan" juba täna.
Las Jumal aitab sul käia armastuses, enesevalitsuses,
rahus, rõõmus ja paljus muus.
Jumal saab sind kasutada teiste eludes võimsal viisil,
kui sina lähed maailma ja õpid käima vaimuviljades.
Normaalne inimene ei suudaks seda teha.
Materjal koosneb 1 DVD plaadist, 7 CD'st ja raamatust.
Tellimiseks kasuta infot ekraanil. Külasta ka J.Meyeri kodulehekülge.
Kas tead, kes sa oled?
Naised, olete Jumala meistriteosed.
Kutsume teid naistekonverentsile "Armasta elu",
kus on palju erinevaid ülistajaid
ja kõnelejaid.
Kõik, mis ma tahan teha, on käia Sinu tahtes
ja viia täide kõik see, kelleks ja milleks Sa oled mind loonud.
Kõik su teekonnal ettetulevad raskused
on kui kestaks kõigele heale, mis nende raskuste all peidus.
Jumal, ma julgen uskuda, et vaatamata mu ebatäiuslikule seisule
armastad Sa mind siiski tingimusteta.
See on nädalalõpp, millest sa ei taha ilma jääda.
Täpsem info J.Meyeri kodulehelt.
Inimesed on ajakirja ilmumise päeval päris elevil.
Telli ka endale tasuta ajakiri.
Tõlge: Anne-Ly Roos
Nähtud saade valmis koostöös Joyce Meyer Teenistuse toetajatega.